வந்தே மாதரம் - ஏனைய கவிதைகள்

வந்தே மாதர மென்போம் - எங்கள் 
 மாநிலத் தாயை வணங்குது மென்போம் (வந்தே) 
 சரணங்கள் 
 ஜாதி மதங்களைப் பாரோம் - உயர் 
 ஜன்மமித் தேசத்தி லெய்தின ராயின் 
 வேதிய ராயினு மொன்றே - அன்றி 
 வேறு குலத்தின ராயினு மொன்றே (வந்தே) 
 ஈனப் பறையர்க ளேனும் - அவர் 
 எம்முடன் வாழ்ந்திங் கிருப்பவ ரன்றோ? 
 சினத்த ராய்விடு வாரோ? - பிற 
 தேசத்தர் போற்பல தீங்கிழைப் பாரோ? (வந்தே) 
 ஆயிர முண்டிங்கு ஜாதி - எனில் 
 அன்னியர் வந்து புகலென்ன நீதி? - ஓர் 
 தாயின் வயிற்றிற் பிறந்தோர் - தம்முட் 
 சண்டை செய்தாலும் சகோதர ரன்றோ? (வந்தே) 
 ஒன்றுபட் டாலுண்டு வாழ்வே - நம்மில் 
 ஒற்றுமை நீங்கி லனைவர்க்கும் தாழ்வே 
 நன்றிது தேர்ந்திடல் வேண்டும் - இந்த 
 ஞானம்வந் தாற்பின் நமக்கெது வேண்டும்? (வந்தே) 
 எப்பதம் வாய்த்திடு மேனும் - நம்மில் 
 யாவர்க்கு மந்த நிலைபொது வாகும் 
 முப்பது கோடியும் வாழ்வோம் - வீழில் 
 முப்பது கோடி முழுமையும் வீழ்வோம் (வந்தே) 
 புல்லடி மைத்தொழில் பேணிப் - பண்டு 
 போயின நாட்களுக் கினிமனம் நாணித் 
 தொல்லை யிகழ்ச்சிகள் தீர - இந்தத் 
 தொண்டு நிலைமையைத் தூவென்று தள்ளி (வந்தே) 
 வந்தே மாதர மென்போம் - எங்கள் 
 மாநிலத் தாயை வணங்குது மென்போம் (வந்தே) 
 சரணங்கள் 
 ஜாதி மதங்களைப் பாரோம் - உயர் 
 ஜன்மமித் தேசத்தி லெய்தின ராயின் 
 வேதிய ராயினு மொன்றே - அன்றி 
 வேறு குலத்தின ராயினு மொன்றே (வந்தே) 
 ஈனப் பறையர்க ளேனும் - அவர் 
 எம்முடன் வாழ்ந்திங் கிருப்பவ ரன்றோ? 
 சினத்த ராய்விடு வாரோ? - பிற 
 தேசத்தர் போற்பல தீங்கிழைப் பாரோ? (வந்தே) 
 ஆயிர முண்டிங்கு ஜாதி - எனில் 
 அன்னியர் வந்து புகலென்ன நீதி? - ஓர் 
 தாயின் வயிற்றிற் பிறந்தோர் - தம்முட் 
 சண்டை செய்தாலும் சகோதர ரன்றோ? (வந்தே) 
 ஒன்றுபட் டாலுண்டு வாழ்வே - நம்மில் 
 ஒற்றுமை நீங்கி லனைவர்க்கும் தாழ்வே 
 நன்றிது தேர்ந்திடல் வேண்டும் - இந்த 
 ஞானம்வந் தாற்பின் நமக்கெது வேண்டும்? (வந்தே) 
 எப்பதம் வாய்த்திடு மேனும் - நம்மில் 
 யாவர்க்கு மந்த நிலைபொது வாகும் 
 முப்பது கோடியும் வாழ்வோம் - வீழில் 
 முப்பது கோடி முழுமையும் வீழ்வோம் (வந்தே) 
 புல்லடி மைத்தொழில் பேணிப் - பண்டு 
 போயின நாட்களுக் கினிமனம் நாணித் 
 தொல்லை யிகழ்ச்சிகள் தீர - இந்தத் 
 தொண்டு நிலைமையைத் தூவென்று தள்ளி (வந்தே)